Η **Νοέμι Κις** (γεν. το 1974 στο Γκοντόλιο) είναι Ουγγαρέζα συγγραφέας, έργα της οποίας έχουν μεταφραστεί στα αγγλικά, γερμανικά, βουλγαρικά, ρουμανικά και σερβικά. Ο γερμανικός Τύπος θεωρούσε την Κις μια από τις πιο πολλά υποσχόμενες συγγραφείς της γενιάς της.

Βιογραφικά στοιχεία
-------------------

Η Κις σπούδασε Συγκριτική Λογοτεχνία, Κοινωνιολογία και Ουγγρικές Σπουδές στο Πανεπιστήμιο της Κωνσταντίας στη Γερμανία, καθώς και στο Πανεπιστήμιο του Μίσκολτς στην Ουγγαρία, όπου είναι λέκτορας από το 2000. Έλαβε το διδακτορικό της από το Πανεπιστήμιο του Μίσκολτς το 2003 εκπονώντας μια διατριβή με θέμα τον Πολ Τσελάν, η οποία δημοσιεύτηκε με τον τίτλο *Határhelyzetek.* *Paul Celan költészete és magyar recepciója* (Οριακές περιπτώσεις: η ποίηση του Paul Celan και η υποδοχή της στην Ουγγαρία). Η Κις δημοσιεύει τακτικά διηγήματα και φανταστικά ταξιδιωτικά κείμενα για την Ανατολική Ευρώπη καθώς και δοκίμια για τη φωτογραφία και τη λογοτεχνία. 

Η Κις είναι συγγραφέας και ταξιδιώτισσα. Η μυθοπλασία της έχει ως επίκεντρο ανεξάρτητες και ευάλωτες γυναικείες φιγούρες, που κάποιες φορές φλερτάρουν με το εκκεντρικό, αλλά πιο συχνά αγωνίζονται μέσα σε πολύ οικεία περιβάλλοντα. Στο μυθιστόρημά της *Sovány angyalok* (*Λεπτοί άγγελοι*, 2015) αφηγείται την ιστορία μιας ανθρωποκτονίας από μια κακοποιημένη γυναίκα, στο *Ικεράνια* (2013) αναζητά μια νέα γλώσσα για να μιλήσει για την εγκυμοσύνη και τη μητρότητα, ενώ στο *Trans* (2006), το οποίο έχει μεταφραστεί και στα γερμανικά, αφηγείται περιπέτειες στη σφαίρα της σεξουαλικότητας, οριακές εμπειρίες και αλλαγές ρόλων. Το τελευταίο της βιβλίο με τον τίτλο *Balaton* (*Μπάλατον*, 2020) απεικονίζει τις κρυμμένες εντάσεις κάτω από την επιφάνεια ενός πολυπολιτισμικού και απελπιστικά επαρχιακού περιβάλλοντος του πιο δημοφιλούς παραθεριστικού θερέτρου της δεκαετίας του 1980 στην Ουγγαρία κατά τα τελευταία χρόνια της δικτατορίας από τη σκοπιά των αφηγητριών των ιστοριών, που είναι νεαρά κορίτσια. Η Κις διδάσκει επίσης λογοτεχνία στο Πανεπιστήμιο του Μίσκολτς, ενώ τα ακαδημαϊκά της βιβλία περιλαμβάνουν θέματα φωτογραφίας και λογοτεχνίας καθώς και μια μονογραφία για τον Πολ Τσελάν.

Η Κις συχνά παρακολουθεί διεθνή λογοτεχνικά φεστιβάλ, μεταξύ άλλων στο Βερολίνο, το Γκρατς, το Αμβούργο, την Κρεμ, την Τιμισοάρα και το Ρούσε. Το 2009, η Κις ήταν υπότροφος στο *Literarisches Colloquium* στο Βερολίνο  και το 2013/2014, πήγε να συγγράψει στη Ζυρίχη. 

Η Κις είναι μητέρα διδύμων, ενός αγοριού και ενός κοριτσιού που γεννήθηκαν το 2010  Διαμένει στη Βουδαπέστη μαζί με την οικογένειά της.

Παραπομπές
----------

1. ↑  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. 137445903. Ανακτήθηκε στις 17  Οκτωβρίου 2015.
2. ↑  *NUKAT*. n2006006018.
3. ↑  (Πολωνικά) *MAK*. 9810599389605606.
4. ↑  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. Ανακτήθηκε στις 22  Απριλίου 2015.
5. ↑  *Τσεχική Εθνική Βάση Δεδομένων Καθιερωμένων Όρων*. xx0267197. Ανακτήθηκε στις 1  Μαρτίου 2022.
6. 1 2  Erich Follath: *Hauptstadt der Träume*.DER SPIEGEL 41/2010 (German)
7. ↑  Olga Hochweis: *Kämpferisch und sanft. Die Schriftstellerin Noemi Kiss im Porträt*. Deutschlandradio Kultur, Radiofeuilleton Profil 2009-9-12 (German)
8. ↑  Stefanie Peter: *Noémi Kiss: Was geschah, während wir schliefen. Unterwegs mit der transsexuellen Eisenbahn*. FAZ 2009-6-20 (German)
9. ↑  «Noémi Kiss — internationales literaturfestival berlin». *www.literaturfestival.com*. Αρχειοθετήθηκε από το πρωτότυπο στις 1 Νοεμβρίου 2020. Ανακτήθηκε στις 1 Απριλίου 2022.
10. ↑   Αρχειοθετήθηκε 2016-04-01 στο Wayback Machine. (retrieved 2014-12-9)
11. ↑  Felix Werner: *Noémi Kiss für sechs Monate in Zürich* Αρχειοθετήθηκε 2014-08-26 στο Wayback Machine. at buchmagazin.ch on 2013-11-28

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Νοέμι Κις** |

* Kiss Noémi - επίσημος ιστότοπος
* Viktória Radics: *Noémi Kiss: The Tattered Jewel Box* auf Hungarian Literature Online (www.hlo.hu), 17-2-2010
* Breaking the silence - HLO: Σπάζοντας τη σιωπή
* Τα καλύτερα βιβλία του 2015: Fiction

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 51076566
* LCCN: n2004029854
* ISNI: 0000 0001 0971 0488
* GND: 137445903
* SUDOC: 254048129
* MusicBrainz: 95a2e606-6a43-4113-b127-aa89ab0d9413
* NKC: xx0267197

 |

 |